Turkiya bosh vaziri AQShni tanqid qildi

Turkiya bosh vaziri Binali Yildirim AQShni Kurdiston ishchi partiyasini qo‘llab-quvvatlagani uchun tanqid qildi. U AQShning saylangan prezidenti Donald Tramp ma'muriyatidan bu holat tugatilishini kutayotgani haqida ma'lum qilgan, deb xabar beradi Assoshieyted Press agentligi.
Turkiyaning Anadolu agentligi dekabr oxirida o‘z manbalariga tayangan holda AQSh demokratik ittifoq Partiyasiga qurol-yarog‘ yetkazib berishni faollashtirgani haqida xabar bergandi. U Suriyadagi eng yirik kurdlar partiyasi bo‘lib, Anqara uni terrorchilik tashkiloti, deb hisoblaydi.
"Turk xalqi AQShning yangi ma'muriyati bu sharmandali holatga yakun yasashini kutmoqda", - deya aytib o‘tdi Yildirim.
Assoshieyted Press agentligi ma'lumotlariga ko‘ra, Turkiya bosh vaziri Suriya shimolida 2016 yilning avgustida boshlangan amaliyot vaqtida IShIDning 1200 jangarisi yo‘q qilinganini ham xabar qilgan.